

**Darsning texnologik xaritasi**

|  |
| --- |
|  **Mavzu:** Soʻz tarkibi 126-129-mashqlar |
| **Mavzuning qisqacha ta`rifi** Gapda so`zlarning o`zaro ma`no jihatdan bog`lanishi haqida tushunchalarini boyitish. Soz tarkibini oʻrganish |
| **O`quv jarayonini amalga oshirish texnologiyasi:** **Metod:** “Zinama-zina” o`yini, “Aqliy hujum” metodi, “Zanjir” o`yini.**Shakl:** Individual, jamoa, kichik guruhlarda ishlash.**Jihoz:** Rag`bat kartochkalari, tarqatma didaktik materiallar, kichik guruhga bo`luvchi kartochkalar, mavzuga oid rasmalar.**Nazorat:** Dars davomida o`quvchilarning faolligini kuzatib, hisobga olib boorish maqsadida. Ularga rag`bat kartochkalari tarqatib boriladi.**Baholash:** O`quvchilarni dars davomida to`plagan rag`bat kartochkalariga asoslanib, reyting tizimida baholanadi. |
| **Darsning maqsadlari:** |
| **Ta`limiy maqsad:**  Oʻquvchilarning gapda so`zlarning o`zaro ma`no jihatdan bog`lanishi haqidagi tushunchalarini boyitish. Soz tarkibini oʻrgatish.**Tarbiyaviy maqsad:** O`quvchilarni muloqot madaniyatiga o`rgatish. Ularga aqliy, ma’naviy-axloqiy, estetik, iqtisodiy tarbiya berish. **Rivojlantiruvchi maqsad:** O`quvchilarning to`g`ri, xatosiz va chiroyli yozish ko’nikmalarini  rivojlantirish. Tartib- intizomga rioya qilish hissini tarkib toptirish.  Dunyoqarashini, xulq-odob, insoniy munosabatlarini shakllantirish |
| **Kutilayotgan natija**Dars yakunida o`quvchilar gapda so`zlarning `zaro ma`no jihatdan bog`lanishi haqida tushunchalarini boyiydi. Gapdagi ma`no jihatdan bog`langan gaplarni aniqlay oladi. Soʻz tarkibini ajrata biladi. Chiroyli va xatosiz yozish malakasiga ega bo`ladilar. |
| **Dars jarayoni va texnologiyasi** |
| Ishning nomi | Bajariladigan ish mazmuni | Metod | Vaqt |
| I-bosqichTashkiliy qism | Salomlashish, sinfning darsga tayyorgarligi tekshiriish. O`quvchilar davomati aniqlanadi. Dars shiori ishlab chiqiladi. Oquvchilarni kichik guruhga ajratish. | Savol-javob. Suhbat  | 5 daqiqa |
| II bosqichO`tgan mavzuni so`rash | O`tgan Gap boʻlaklari mavzusini so`rab baholash, o`qish malakalarini tekshirish.Uyga vazifa 125-mashqni muhokama qilish va tekshirish. | Savol- javob, suhbat | 5 daqiqa |
| II bosqichO`tgan mavzuni mustahkamlash | “Aqliy hujum” “Zanjir” o`yini orqali mavzuni mustahkamlash | “Aqliy hujum” metodi“Zanjir” o`yini. | 5 daqiqa |
| IV bosqich. Yangi mavzuni bayoni.  | O`quvchilarga yangi mavzu Soʻz tarkibi yuzasidan bilimlar berish. 126-129 mashqlarni bajarish. | Musoboqa Tushuntirish | 20 daqiqa  |
| V bosqich .Yangi mavzuni mustahkamlash. | **“Zinama-zina”** o`yini orqali mavzuni mustahkamlash |  **“Zinama-zina”** o`yini  | 6 daqiqa |
| VI bosqich .Darsni yakunlash.  |  Darsga faol qatnashgan guruh o`quvchilari baholanadi. 129-mashq uyga vazifa. Mashq sharti tushuntiriladi | Tushuntirish,Rag`batlantirish | 4 daqiqa |

 **Darsningborishi:**

1. **Tashkiliy qism.**

**O‘qituvchi:**

Salom aziz bolalarim,

Guli rayxon lolalarim.

Qani tinglang so`zlarim,

Jajji og`il- qizlarim.

Ona yurt egasisiz,

Istiqbol ertasisiz.

Bo`ling aqli rasolar,

Ham bilimdon donolar.

**Darsning shiori:**

Biz barkamol o`ktam avlodmiz,

Kelajagi buyuk davlatmiz.

**Barcha o`quvchilar:**

Odatda oftob ham

Yo`lni boshlar salomdan.

Shuning uchun deymiz biz,

Assalomu alaykum.

**O`qituvchi:**

Bugun oddiy dars emas,

Balki sinov darsidir.

O`tib olsak sinovdan,

Bu hammadan yaxshidir.

-Hozir darsimiz nima?

**O`quvchilar:**

Tilim-tilim ona tilim

Tillar ichra sara tilim.

Shirin- shaker ma`no tilim,

Ona tilim- a`lo tilim.

**O`qituvchi:**

Barakallo, bolajonlar ona tili darsiga tayyormisiz?

**O`quvchilar:**

Tayyormiz ustoz.

-Har narsadan xabarchi,

Sinfda kim navbatchi?

-Sinfda men navbatchi.

Tayyor barcha o’quvchi.

**O’qituvchi:**  Bolajonlar, darsimiz qiziqarli o`tishi uchun kichik guruhlarga bo`linib dars davomida bellashamiz. Quyidagi kartochkalardan tanlang va guruhlarga bir nom ostida ajraling:

|  |  |  |  |  |
| --- | --- | --- | --- | --- |
| **BOYCHECHAK** |  | **BINAFSHA** |  | **LOLA** |

**O’qituvchi:**  Guruhlarga bo`linib

 Do`stga mehr ilinib

 Fikrlashib olsak oz

 Bo`lardida juda soz.

Guruhlar o`z guruhlari nomiga ta`rif beradilar:

**BOYCHECHAK**

Boychechak deb atadik

Ahil guruhimizni

Ollohim baland qilsin

Nomus g`ururimizni.

**BINAFSHA**

Bo`laylik muruvvatli

Bilimdon o`g`il qizlar

Nomladik „Binafsha“ deb

Guruhimizni bizlar.

**LOLA**

Biz odobli bolalar

Tog`dagi gul lolalar

Yeru osmon sirlarin

O`rganuvchi donolar.

Dars davomida faol ishtirok etgan o`quvchilarga va guruhlarga quyidagi rag`bat kartochkalari berilib boriladi:

 

**Darsda oquvchilar amal qilishi lozim bo`lgan oltin qoidalar:**

1. Darsda faol bo`lish.
2. Vaqtdan unumli foydalanish.
3. O`zaro hurmat.
4. O`ng qo`l qoidasi.
5. O`zgalarni fikrini qadrlash.
6. Fikrni to`liq bayon etish.
7. Yangiliklar sari intilish.

**II bosqich. O`tgan darsni so`rash**

**O’qituvchi:** Bolalar o`tgan darsda qanday mavzu o`tgan edik?

**O‘quvchilar**: Biz o`tgan darsda Gap boʻlaklari mavzusiga oid 121-123- mashqlarni bajargan edik. Uyga vazifa 125-mashq edi.

125-mashq. Matnda nechta gap borligini aniqlang.

 TIPRATIKAN

 Men tikanlarim bilan uyimga olma, qoʻziqorinlarni tashiyman. Ignam bilan yaproqlarni sanchib toʻplayayman. Uning orasida tinchgina uxlayman. Boʻrini, ayyor tulkini ignalarim bilan goʻrqitaman. Ignalarim zaharli ilonlarni yengishda yordam beradi.

Matndagi hayvon nomlarini alifbo tartibida yozing.Oxirgi gapni koʻchirining. Bosh va ikkinchi darajali boʻlaklarini aniqlab, tagiga chizing.

Uy ishi daftarlardan tekshirib chiqiladi.

**O’qituvchi:**  Barakalla bolajonlar, juda to`g`ri bajardingiz. (Guruhlarga rag`bat kartochkalarini tarqatadi)

 **III bosqich. O`tgan darsni mustahkamlash**

O`qituvchi o`tgan mavzuni mustahkamlash maqsadida **„Aqliy hujum“** metodidan foydalanadi. Buning uchun har bir guruhga quyidagi savollar beriladi:

So`zlarga mos so`roqlar bering:

1. Mehnat
2. Jahon
3. Dilkash
4. Dalada
5. Zamira
6. Kamera
7. Dunyoda
8. Mening
9. Ulgurdi
10. Bilim
11. Na`matak
12. Kabutar
13. Yozdi
14. Sitam
15. Ro`mol
16. Dars
17. Mikrob
18. Sabrli

Har bir guruh shu soʻzlardan qatnashtirib, gaplar tuzadilar va ega va kesimini aniqlashadilar. Oʻquvchilar rag`batlantirilib boriladi.

Shundan so`ng o`qituvchi o`quvchilar bilan **„Zanjir“** o`yinidan foydalanishadi. Buning uchun uzishadhar bir guruh navbat bilan so`roq aytishadi raqib guruh esa so`roqqa mos so`z aytadi. So`ngra javob aytgan guruh ham boshqa guruhga so`roq aytadi uchinchi guruh unga mos so`z aytadi. O`yin shu tarzda davom etadi. Qaysi guruh adashsa o`yindan chiqadi.

**Masalan:**

1-guruh „Qanday?“;

 2- guruh „Chiroyli“;

2- guruh „Qayerga“;

3-guruh „Uyga“ va hokazo….

**IV bosqich. Yangi mavzuni bayoni**

**Soʻz tarkibi**

O`qituvchi yangi mavzu yuzasidan darslikda berilgan 126-mashqni bajarish kerakligini aytadi va sharti bilan tanishtiradi:

126-mashq. Hikmatlarni oʻqing. Maʻnosini ayting.

Kishi koʻngli **tartibli** narsalarga moyil boʻladi.

**Tartibsiz** narsaladan nafratlanadi.

Soʻzni koʻp soʻzlama, biroz ozroq **soʻzla,**

Tuman soʻz maʻnosini bir soʻzda **koʻzla**

Doʻstga agar qoʻshilsa doʻst-yor,

Orzu ogʻochi boʻlur **hosildor.**

Ajratilgan soʻlarni koʻchiring va qoʻshimchalarini tegishlicha belgilang. Tartibli, tartibsiz soʻzlari qanday nomlanadi?

 Tuman – oʻn ming

 ogʻoch - daraxt

Orzu ogʻochi iborasi qanday maʻnoda qoʻllangan?

Tuman, ogʻoch soʻlari tilda hozir ishlatiladimi?

 **O`qituvchi:** barakalla, o`quvchilar, barchangizga ofarin!

 **127-mash. Oʻqing**

 KITOB – DOʻSTIMIZ

Kitobni seving. Kitob yaxshi maslahatchi va oʻqituvchi. Kitobsiz bilimli, madaniyatli kishi boʻlib yetishish mumkun emas. Kitobni oʻqib, bilimingizni boyiting. Eng yaxshi kitobxon boʻlishga tirishing.

Oʻzakdosh soʻzlarni aniqlang va koʻchiring.

Oʻzak va qoʻshimchalarni tegishlicha belgilang.

Hozir siz qaysi badiiy asarni oʻqiyapsiz?

-li, -siz, -la, -xon, -dor, -chi qanday qoʻshimchalar deb ataladi?

**128-mashq**. Berilgan qoʻshimchalar yordamida oʻzakdosh soʻzlar hosil qiling va yozing.

**Binafsha guruhi**: ishchi, gulsiz, gulla, guldor.

**Lola guruhi:** paxtakor, sinfdosh, suvli, tishla.

**Boychechak guruhi**: gʻallakor, ishsiz, tishsiz, sirdosh.

**V bosqich. Yangi mavzuni mustahkamlash.**

Yangi mavzuni mustahkamlash maqsadida mavzu yuzasidan tayyorlangan tarqatma materiallarni **“Zinama-zina”** o`yini orqali davom ettiradi. Buning uchun 3 ta kichik guruhga 3 ta A4 formatdagi qog`oz va marker beriladi, savol kartochkalari tarqatiladi. Guruhlar maslahatlashib savollarga qisqa, lo`nda javob yozishadi. Birinchi va to`g`ri bajargan jamoa qog`ozini xattaxtaning chapdagi yuqori burchagiga, ikkinchisi o`ngroqda va pastroqda va uchinchi jamoa o`ng tomon past burchakda joylashtirishadi va **“Zina”** shakli hosil bo`ladi. Har bir guruhdan bittadan vakil yozdan ishini gapirib (Taqdimot qilib) beradi:

Soʻz yasovchi soʻzlar qatnashgan gaplar tuizing.

Mening dadam paxtakor

Kam soʻzla, koʻp ishla

Oyim menga gulli koʻylak olib berdi

Terak mevasiz daraxt.

Nazira mening sinfdoshim

**VI bosqich. Darsni yakunlash.**

Dars davomida faol ishtirok etgan guruh va enf faol o`quvchilar to`plagan rag`bat kartochkalariga mos reyting ballari bilan taqdirlanadilar.

**Uyga vazifa** 129-mashq. Maqol va hikmatlarni oʻqing. Ularning ma’nolarini izohlang.

1. Doʻst bilan sirdosh boʻl,

Ishiga dim qoʻldosh boʻl.

1. Odobli oʻgʻil – koʻkdagi yulduz,

 Odobli qiz – yoqadagi qunduz.

1. Suvsiz hayot boʻlmas,

 Mehnatsiz rohat boʻlmas.

1. Hamisha chiroyli, ochiq va mazmundor soʻzlashga harakat qil.

Soʻz yasovchi qoʻshimcha olgan soʻzlarni aniqlab tarkibiy qisimlarga ajrating va tegishlicha belgilang.

 **XULOSA**

Men bu dars ishlanmamda “Zinama-zina” o`yini, “Aqliy hujum” , “Zanjir” o`yini kabi didaktik o`yin va interfaol metodlardan foydalandim. Bu usullar o`quvchilarni erkin fikrlashga, tanqidiy fikr bildirishga, birovning fikrini hurmat qilishga o`rgatadi. Bu metod asosan darslarning yangi mavzu bayoni etapiga mos keladi. Bundan tashqari uni darsning yangi mavzuning mustahkamlash etapiga qo`llasa ham maqsadga muvofiq bo`ladi.

Didaktik o`yin o`quvchilarni gapda bosh bo`laklarini so`roqlar yordamida aniqlashga oid bilimlarini mustahkamlaydi, ijodkorlikka, topqirlikka undaydi. Yangi mavzuni mustahkamlashda o`quvchilarni mustaqil ishlashiga erishishga harakat qilindi.

Biz o`qituvchilar dars o`tishda ko`proq noan`anaviy dars o`tish usullarini qo`llasak, turli xil didaktik o`yinlardan, ko`rgazmali qurollar, rag`batlantiruvchi kartotekalardan foydalanib dars o`tsakkina darsimiz DTS talablariga javob beradi. O`quvchilarning o`zlashtirgan bilim samaradorligi ortadi.

Men albatta, malaka oshirish kursida o`rgangan usul va o`yin, metodlarni yanada boyitaman va keyingi pedagoglik faoliyatimda har bir darsimni rangbarang tashkil qilishda foydalanaman. Aynan ona tili darslarida “Sinkven”, “Tushunchalar tahlili” texnologiyalarini qoʻllashni ma’qul koʻraman.

**FOYDALANILGAN ADABIYOTLAR**

**RO`YXATI:**

1. Uzviylashtirilgan DTS va o‘quv dasturi 2010 yil.
2. Takomillashtirilgan DTS va o‘quv dasturi 2005 yil.
3. Tolipov O‘. Pedagogik texnologiyaning asosiy tamoyillari.
4. Boshlang`ich ta`lim jurnali. 2010-yil 5 son
5. Boshlang`ich ta`lim jurnali. 2012-yil 10 son
6. G`afforova T. Boshlang`ich ta`limda zamonaviy pedagogik texnologiyalar.T. „Tafakkur“. 2012-yil.
7. Til va adabiyot ta`limi. 2011-yil. 9-son.
8. Ma’rifat gazetasi 2012 yil 20 son
9. [www.ziyonet.uz](http://www.ziyonet.uz)